OpenLLM-France/wikimedia huggingface dataset:
# David Granger

David Granger (Nova York, 26 de gener de 1903 - Nova York, 27 de setembre de 2002) va ser un pilot de bobsleigh estatunidenc que va competir durant la dècada de 1920.
El 1928 va prendre part en els Jocs Olímpics de Sankt Moritz, on guanyà la medalla de plata en la prova de bobs a 5 formant equip amb Thomas Doe, Jennison Heaton, Lyman Hine i Jay O'Brien.
Granger es graduà a la Phillips Exeter Academy i Yale i va estudiar al Christ's College de la Universitat d Cambridge.
Entre el 1926 i el 2002 va ocupar un seient a la Borsa de Nova York, sent la persona que més temps l'ha ocupat en la història d'aquella institució.
Va ser recompensat amb l'Orde de l'Imperi Britànic pels seus serveis durant la Segona Guerra Mundial. El 1975 va ser ferit en l'atemptat a la Fraunces Tavern.

## Referències

* ↑ «David Granger Olympic Results». sports-reference.com. Arxivat de l'original el 16 de desembre 2012. [Consulta: 8 febrer 2017].
* ↑ «OBITUARIES / David Granger, 99, Sat On NYSE for Longest». Associated Press, 30-09-2002.
* ↑ «David Granger, 99; Investor, N.Y. Stock Exchange Record Holder». LA Times, 30-09-2002.
# Mixwell

Òscar Cañellas Colocho (província de Girona, 10 d'octubre de 1995), més conegut pel seu àlies Mixwell, és un jugador professional dels esports electrònics català. Considerat el millor jugador espanyol del videojoc Counter-Strike: Global Offensive (CS:GO), a mitjans de 2020 es va passar al Valorant formant part de l'equip G2 Esports.
Va créixer entre Girona, Calonge i Sant Antoni i Palamós i ja, a nou anys, va començar a fer els primers passos en el món professional dels videojocs. Va passar per diversos equips com gBots, Atlantis, Epsilon, x6tence, Movistar Riders, OpTic Gaming i Cloud9 —tots ells en CS:GO. Destaca sobretot el seu pas pels clubs gBots i OpTic Gaming, sent aquest darrer on va saltar a la fama a escala internacional en guanyar diversos tornejos internacionals.

## Referències

* ↑ Ràdio, Catalunya. «El matí de Catalunya Ràdio - Guanyar-se la vida jugant al "Counter-Strike"». [Consulta: 19 gener 2022].
* 1 2 Colomé, Jordi Pérez «De un pueblo de Girona a ser el Iniesta de los eSports» (en castellà). El País [Madrid], 10-05-2019. ISSN: 1134-6582.
* ↑ «Mixwell deja CS:GO y ficha por G2 Esports como jugador de Valorant» (en castellà). [Consulta: 19 gener 2022].
* 1 2 eSports, Movistar. «Mixwell ficha por Cloud9» (en castellà), 03-07-2019. [Consulta: 20 gener 2022].
# Hug d'Anglesola

Hug d'Anglesola (mort el 1399) fou senyor de Miralcamp (Hug II d'Anglesola).
Del llinatge dels Anglesola senyors de Miralcamp. Estava casat amb Sibil·la d'Anglesola i després amb Elieta de Rocabertí. Succeí el seu pare Bernat II vers el 1379. Fou majordom i conseller de Pere el Cerimoniós des del 1381; gran privat de Joan I i Violant de Bar. Fou un dels processats pel nou rei Martí l'humà (1396), però, reivindicat ben aviat, fou conseller de la reina Maria i un dels caps de la defensa del país contra la invasió de Mateu de Foix.
Fou governador general de Mallorca (1398), i hi dictà una notable pragmàtica per a la reforma del Gran i General Consell. Mort sense descendència masculina, heretà Miralcamp la seva filla Magdalena, muller de Felip Galceran de Castre-Pinós i filla de la seva segona esposa Elieta de Rocabertí. De la seva primera muller, Sibil·la, pubilla de la branca principal dels Anglesola, tingué una altra filla, Constança, casada amb Guillem Ramon III de Montcada, que heretà els drets de la baronia d'Anglesola, detinguts per Pere de Benviure.

## Referències

* ↑ «Hug d'Anglesola». Gran Enciclopèdia Catalana. Barcelona: Grup Enciclopèdia Catalana.
# Gray

«Gray» té aquests significats:
* Gray (unitat), unitat del Sistema Internacional per a la mesura de la dosi absorbida de radiació
* Toponímia:
** França:
*** Gray (Alt Saona), municipi francès situat al departament de l'Alt Saona
*** Gray-la-Ville, municipi francès al departament de l'Alt Saona
*** Arc-lès-Gray, municipi francès al departament de l'Alt Saona
*** Autrey-lès-Gray, municipi francès al departament de l'Alt Saona
*** Chargey-lès-Gray, municipi francès al departament de l'Alt Saona
*** Sauvigney-lès-Gray, municipi francès, al departament de l'Alt Saona
** Estats Units:
*** Gray (Geòrgia)
*** Gray (Iowa)
*** Gray (Louisiana)
*** Gray (Maine), població dels Estats Units a l'estat de Maine
*** Gray (Tennessee)
*** Gray Court, població dels Estats Units a l'estat de Carolina del Sud
*** Gray Summit, concentració de població designada pel cens dels Estats Units a l'estat de Missouri
* Biografies:
** Aaron Gray (1984, Tarzana, Califòrnia), jugador de bàsquet estatunidenc
** Alasdair Gray (Glasgow, 1934), escriptor i artista escocès
** Andrew Gray (1847-1925), físic escocès
** Asa Gray (Sauquoit, Nova York, 1810 – 1888), botànic dels Estats Units
** David Gray, cantautor britànic
** Dunc Gray (Goulburn, Nova Gal·les del Sud, 1906 - Kiama, 1996), ciclista en pista australià
** Elisha Gray (Estats Units, 1835 - 1901), inventor del telèfon, independentment d'Antonio Meucci i Alexander Graham Bell
** Henry Gray (1827 - 1861), anatomista i cirurgià anglès conegut per la seva obra Anatomia
** John Edward Gray (1800 – 1875), zoòleg britànic
** Samuel Frederick Gray (1766 - 1828), botànic citat abreviadament com a Gray
** Stephen Gray (Canterbury, 1666 - Londres, 1736), astrònom i científic anglès
** Gray Davis (1942) polític del Partit demòcrata que va ostentar el càrrec de 37é governador de Califòrnia de 1999 a 2003
* Miscel·lània:
** Anatomia de Gray, tractat d'anatomia humana
** Charlotte Gray, pel·lícula de 2001 dirigida per Gillian Armstrong
** Codi Gray, sistema de numeració binari
** Dorian Gray, pel·lícula britànica de 2009
** El retrat de Dorian Gray, obra de l'autor irlandès Oscar Wilde
** Balena amb bec de Gray (Mesoplodon grayi), cetaci
** Musaranya de Gray (Crocidura grayi), espècie de musaranya endèmica de les Filipines
** Ratpenat frugívor de Gray (Ariteus flavescens), espècie de ratpenat endèmica de Jamaica
Viccionari
# El carrer de les Camèlies

El carrer de les Camèlies és una novel·la de Mercè Rodoreda guardonada amb el Premi Sant Jordi de 1966 i publicada el mateix any, quatre anys després de l'èxit que va suposar per a l'autora La plaça del Diamant.

## Argument

El carrer de les Camèlies és una novel·la iniciàtica, de construcció de personatge. Narra la vida de Cecília des de la infantesa fins a la maduresa. Cecília, una nena abandonada, és criada per uns pares adoptius que l'acullen a casa seva quan la troben al carrer. Aquest abandonament fa que la nena se senti estranya, perduda i marginada enmig de la família que l'acull i recerqui contínuament el seu lloc al món. Basarà la seva recerca en les relacions amoroses i sexuals i els homes que anirà coneixent. Es mourà, sobretot, en ambients marginals de misèria i prostitució. Un viatge per la vida a través de contínues relacions intenses, doloroses i cruels que li permetran, al final i després de molts sofriments, esdevenir una dona completa, madura i independent.
La novel·la tracta bàsicament el procés angoixant que viu la protagonista, plena de soledat i tristesa, fins a assolir la maduresa emocional que li permet sobreviure en el món i deixar de ser dependent dels altres, bàsicament dels homes. La protagonista, però, necessita tastar i assolir la desesperació, crueltat i dependència màxima per poder reaccionar al món i començar a decidir sobre la seva pròpia vida.

## Estil

La novel·la està escrita en primera persona per un narrador que, al seu torn, és la protagonista. Això significa que, a vegades, el narrador no ho sap tot perquè no coneix el pensament dels altres i fa que el lector se senti molt identificat amb la protagonista i el seu sofriment perquè ens explica personalment la seva impressió de la realitat sense cap interferència externa que la delimiti. Aquesta impressió de vida explicada (escriptura parlada) guanya proximitat i versemblança gràcies a l'estil col·loquial que utilitza sempre Rodoreda en aquest tipus de novel·les.

## Premis i reconeixements

L'obra va rebre el Premi Sant Jordi, el Premi de la Crítica i el Premi Ramon Llull.

## Referències

* ↑ País, Ediciones El «Pijoaparte i Cecília Ce, 40 anys» (en castellà). EL PAÍS, 07-12-2006.
* ↑ «El carrer de les Camèlies». Enciclopèdia.cat. [Consulta: 26 gener 2025].
* ↑ «[https://www.escriptors.cat/autors/rodoredam/premis Mercè Rodoreda 1908-1983]». escriptors. [Consulta: 26 gener 2025].
* ↑ «Premi Sant Jordi Palmarès». omnium. [Consulta: 26 gener 2025].
# Eduardo Aranda

Eduardo Aranda (Asunción, Paraguai, 28 de gener de 1985) és un futbolista paraguaià. Va disputar 5 partits amb la selecció de Paraguai.

## Estadístiques

El jugador ha estat internacional amb la selecció de Paraguai. Pel que fa a clubs, destacà al Club Nacional de Football d'Uruguai, Vasco da Gama de Brasil, Olimpia d'Asunción i JEF United Chiba.
Selecció de Paraguai :
| Anys | Partits | Gols |
| 2012 | 1 | 0 |
| 2013 | 0 | 0 |
| 2014 | 0 | 0 |
| 2015 | 4 | 0 |
| Total | 5 | 0 |

## Referències

* ↑ National Football Teams
* ↑ «Aranda fue presentado y firmó con Nacional». lr21.com.uy. [Consulta: 31 juliol 2009].
* ↑ «Ahora sí es oficial: Eduardo Aranda retorna al Olimpia». paraguay.com. [Consulta: 27 juny 2011].
* ↑ JEF United Chiba Perfil
* ↑ Perfil a BDFA (castellà)
# Adolfino Cañete

Adolfino Cañete Azcurra (13 de setembre de 1956) és un exfutbolista paraguaià.

## Selecció del Paraguai

Va formar part de l'equip paraguaià a la Copa del Món de 1986.

## Referències

* ↑ «Appearances for Paraguay National Team». rsssf. [Consulta: 16 desembre 2017].
* ↑ «Paraguay's World Cup squad 1986». planetworldcup.com. [Consulta: 16 desembre 2017].
# Diego Antonio Figueredo Matiauda

Diego Antonio Figueredo Matiauda (Asunción, 28 d'abril de 1982) és un futbolista paraguaià, que ocupa la posició de migcampista.
Ha militat en equips del seu país, d'Espanya, de Portugal, de l'Argentina i de Xile. Internacional amb el seu país, hi va participar en la Copa Amèrica de 2004. Eixe mateix any va formar part de la selecció del Paraguai present als Jocs Olímpics d'Atenes 2004, on va aconseguir la medalla d'argent.

## Equips

* 01/04 Club Olimpia
* 04/05 Reial Valladolid
* 05/06 Boavista FC
* 2006 Reial Valladolid
* 2007 Godoy Cruz
* 2007 Reial Valladolid
* 2008 Cerro Porteño
* 2009 Everton de Viña del Mar
* 2010 Club Olimpia

## Enllaços externs

* El Valladolid cedeix Figueredo al Godoy Cruz
* Figueredo, traspassat al Cerro Porteño
# Juan Carlos Franco

Juan Carlos Franco (17 d'abril de 1973) és un exfutbolista paraguaià.

## Selecció del Paraguai

Va formar part de l'equip paraguaià a la Copa del Món de 2002.

## Referències

* ↑ Juan Carlos Franco Fitxa i estadístiques a la FIFA
* ↑ Juan Carlos Franco a National-Football-Teams.com (anglès)
* ↑ «Paraguay's World Cup squad 2002». planetworldcup.com. [Consulta: 16 desembre 2017].
# Juan Carlos Giménez Ferreyra

Juan Carlos Giménez Ferreyra (Asunción, 20 de desembre de 1960) és un boxejador paraguaià. Va lluitar contra Joe Calzaghe, perdent el combat per knockout.
Va competir contra Nigel Benn i Chris Eubank.
És probablement el boxejador paraguaià més destacat.

## Referències

* ↑ Registre de la trajectòria de Juan Carlos Giménez Ferreyra a la boxa de Boxrec.com (anglès)
# Ramón Ángel Hicks

Ramón Ángel María Hicks Cáceres (Asunción, 30 de maig de 1959) és un exfutbolista paraguaià, que ocupava la posició de davanter.

## Trajectòria

Al llarg de la seua carrera, va militar en clubs del seu país (Club Libertad) i de les lligues uruguaiana (Nacional de Montevideo), espanyola (CE Sabadell, Reial Oviedo i Elx CF), argentina (Independiente de Avellaneda) i boliviana (Club San José).

## Internacional

Hicks va ser internacional amb el Paraguai en 37 ocasions, tot marcant sis gols. Hi va participar amb el seu país al Mundial de 1986.

## Referències

* ↑ Ramón Ángel Hicks a BDFutbol
* ↑ «Appearances for Paraguay National Team». rsssf. [Consulta: 16 desembre 2017].
* ↑ «Paraguay's World Cup squad 1986». planetworldcup.com. [Consulta: 16 desembre 2017].

## Enllaços externs

* Perfil a Playerhistory
# Evaristo Isasi

Evaristo Isasi (26 d'octubre de 1955) és un exfutbolista paraguaià.

## Selecció del Paraguai

Va formar part de l'equip paraguaià a la Copa del Món de 1986.

## Referències

* ↑ Evaristo Isasi a National-Football-Teams.com (anglès)
* ↑ Evaristo Isasi Fitxa i estadístiques a la FIFA
* ↑ «Paraguay's World Cup squad 1986». planetworldcup.com. [Consulta: 16 desembre 2017].
# Juana María de Lara de Díaz de Bedoya

Juana María de Lara de Díaz de Bedoya (Asunción, 1760 - 10 de maig de 1825) va ser una dona d'una família noble del Paraguai que va participar en els fets històrics del maig del 1811 del seu país.
Es va casar el 1787 amb el capità José Díaz de Bedoya, amb qui va tenir quatre fills, entre ells Ventura Díaz de Bedoya, que seria pròcer de la independència. Va enviudar el 1806 i es va dedicar a treballar en obres pies, sobretot com a majordoma perpètua en una confraria.
En reunions clandestines es va determinar que el pla de l'acció per alliberar el Paraguai s'executaria el 14 de maig del 1811. Per precaució van decidir que no sortirien al carrer fins al moment escollit, però calia que algú avisés als patriotes del pla, l'hora i la contrasenya, i aquesta persona va ser Juana María de Lara, de la qual ningú sospitaria. Vivia a prop i de seguida va acceptar.
El diumenge 14 de maig, aprofitant que estava a la catedral com altres dies, va notificar el pla d'acció als patriotes i la contrasenya "Independència o mort". També va contactar amb alguns soldats de la caserna i va recórrer algunes cases. El 15 de maig va portar una corona de flors a l'oficial Pedro Juan Cavaller per celebrar la victòria.

## Referències

* 1 2 3 4 Juana María de Lara de Díaz de Bedoya, Real Academia de la Historia
* ↑ Osvaldo Kallsen. Asunción y sus calles: antecedentes históricos. Imprenta Comuneros, 1974, p. 160.
# José Montiel

José Arnulfo Montiel Núñez (19 de març del 1988 a Asunción) és un futbolista paraguaià que juga de migcampista. En l'actualitat té contracte amb el Reggina.

## Carrera

A una edat molt jove, Montiel va començar la seva carrera al seu equip local de l'Olimpia de Itá, que és una divisió de l'Olimpia Asunción en la lliga de futbol de la ciutat d'Itauguá. Scouts de l'Olimpia Asunción s'adonaren del seu talent i el van signar per les divisions juvenils del club d'Asunción. Montiel va ser una part clau de l'equip nacional paraguaià sub-15 que va guanyar el Campionat Sud-americà Sots-15 del 2004.
El seu debut professional va ser jugant per l'Olimpia Asunción en el tardà 2004, a l'edat dels 16 anys. Una excel·lent visió de joc i habilitats de Montiel li van assegurar un lloc al primer equip. En el 2005, finalment va ser convocat per la selecció de futbol de Paraguai a l'edat dels 17 anys.
Després de la Copa del Món 2006, Montiel es va unir al Udinese Calcio. Això no obstant, després de només una temporada amb el club, ell va ser venut al Reggina. La temporada 2008-2009, ell va ser cedit a l'equip romanès el Politenica Iaşi de la Liga I, ajudant-lo a evitar el descens.
Durant la temporada 2009-2010, Montiel va ser cedit al Tigre argentí, fent el seu debut al 2 dia del torneig d'Apertura 2009. Ell va substituir a Lucas Oviedo en un partit contra el Rosario Central. Ell torna a Itàlia al març del 2010. I en la temporada 2010/2011 ell és comprat a títol definitiu pel Reggina. En aquesta temporada ha jugat tres partits en el campionat de la Serie B italiana.

## Referències

* 1 2 3 4 5 José Montiel a National-Football-Teams.com (anglès)
* ↑ «Paraguay's World Cup squad 2006». planetworldcup.com. [Consulta: 16 desembre 2017].

## Enllaços externs

* Profile a romaniansoccer.ro (anglès)
* Perfil al lloc oficial del CA Tigre Arxivat 2009-12-10 a Wayback Machine. (castellà)
# Carlos Morales Santos

Carlos Morales Santos (4 de novembre de 1968) és un exfutbolista paraguaià.

## Selecció del Paraguai

Va formar part de l'equip paraguaià a la Copa del Món de 1998. La major part de la seva carrera la passà a clubs argentins.

## Referències

* ↑ «Paraguay's World Cup squad 1998». planetworldcup.com. [Consulta: 16 desembre 2017].
* ↑ Carlos Morales Santos a National-Football-Teams.com (anglès)
* ↑ Carlos Morales Santos Fitxa i estadístiques a la FIFA
* ↑ Carlos Morales Santos at BDFA.com.ar (castellà)
# Gustavo Morínigo

Gustavo Morínigo (23 de gener de 1977) és un exfutbolista paraguaià.

## Selecció del Paraguai

Va formar part de l'equip paraguaià a la Copa del Món de 2002.

## Referències

* ↑ Gustavo Morínigo a National-Football-Teams.com (anglès)
* ↑ Perfil a BDFA
* ↑ «Paraguay's World Cup squad 2002». planetworldcup.com. [Consulta: 16 desembre 2017].
# Luis César Ortiz Aquino

Luis César Ortiz Aquino (Asunción, 25 d'agost de 1949) és un exfutbolista paraguaià de la dècada de 1970.

## Trajectòria

Jugava a la posició de defensa central. Va jugar al Cerro Porteño d'Asunción des d'on fou fitxat pel RCD Espanyol l'any 1973. Fou un dels molts paraguaians que arribaren a l'Espanyol de Manuel Meler durant la dècada de 1970, com Juvencio Osorio, Roberto Cino o Gato Fernández. En total jugà a l'Espanyol durant cinc temporades, fins al 1978, un total de 104 partits de lliga en els quals marcà 6 gols. També jugà quatre partits a la Copa de la UEFA. Posteriorment retornà a Amèrica per jugar al Deportivo Cuenca i al Portuguesa Fútbol Club de Veneçuela.
Fou internacional amb la selecció de futbol del Paraguai en 13 ocasions, i dos més amb la selecció de Catalunya.

## Referències

* ↑ «ORTIZ AQUINO, refuerzo vital para el Español». Mundo Deportivo, 04-10-1973. [Consulta: 20 març 2013].
* ↑ «Órtiz AQUINO». hallofameperico. [Consulta: 20 març 2013].
* ↑ «OrtizAquino, 25añosdespués». Mundo Deportivo, 26-04-2003. [Consulta: 20 març 2013].
* ↑ «Ortiz Aquino, César». national-football-teams.com. [Consulta: 20 març 2013].
* ↑ Closa, Antoni; Jaume Rius. Selecció Catalana de Futbol: nou dècades d'història. Editorial Jaume Rius, 1999. ISBN 8492294434.

## Enllaços externs

* Perfil a BDFutbol
# Cayetano Ré Ramírez

Cayetano Ré Ramírez (castellà: Cayetano Ré) (Asunción, 17 de febrer de 1938 - Elx, 26 de novembre de 2013) fou un dels millors jugadors de futbol paraguaians de la dècada de 1960. Cayetano Ré jugava a la posició de davanter centre i va desenvolupar quasi tota la seva trajectòria esportiva a clubs dels Països Catalans. Fou l'any 1959 quan fitxà per l'Elx Club de Futbol. Posteriorment jugà al FC Barcelona i al RCD Espanyol, on va integrar la davantera d'"Els 5 dofins" junt amb Marcial, Amas, Rodilla i José María, i on romangué fins al 1971. Aquest any fitxà pel Terrassa FC, acabant la seva trajectòria al CF Badalona. El seu major èxit individual fou el trofeu de màxim golejador de la lliga espanyola la temporada 1964-65, amb 25 gols. Fou internacional amb Paraguai en 25 partits, disputant el Mundial de Suècia 1958, on marcà el gol decisiu en la victòria enfront França. Un cop retirat fou entrenador, dirigint la selecció paraguaiana a Mèxic 1986.

## Trajectòria esportiva

* Cerro Porteño: 1958-1959
* Elx CF: 1959-1962
* FC Barcelona: 1962-1966
* RCD Espanyol: 1966-1971
* Terrassa FC: 1971-1972
* CF Badalona: 1972-1973

## Palmarès

* 1 Copa de les Ciutats en Fires: (1966 amb el FC Barcelona).
* 1 Copa espanyola de futbol: (1963 amb el FC Barcelona).
* Màxim golejador de la lliga espanyola: (1964-65 amb el FC Barcelona).

## Referències

* ↑ «Re fichó por el Tarrasa». Mundo Deportivo, 01-09-1971. [Consulta: 20 gener 2013].
* 1 2 «Adiós a Cayetano Re». Diario Córdoba, 27-11-2013. Arxivat de l'original el 2013-12-03. [Consulta: 27 novembre 2013].
* ↑ «CAYETANO RÉ, LEYENDA GUARANÍ». Angel Iturriaga Barco en jugadoresfallecidosrip.blogspot.com.es, 26-11-2013.
# Oreste Sallustro

Oreste Sallustro (Asunción, 16 d'agost de 1911), conegut com a Sallustro II, fou un futbolista Italo-paraguaià de la dècada de 1930.
Nascut al Paraguai de pares italians, de jove es traslladà a Nàpols. Fou jugador de S.S.C. Napoli, FC Savoia i AS Bari.
El seu germà menor Attila Sallustro (anomenat Sallustro I) també fou futbolista.

## Referències

* ↑ RSSSF.com Arxivat 19 October 2006$^{[Datemismatch]}$ a Wayback Machine.
* ↑ (italià) Perfil a enciclopediadelcalcio
# S'Encalladora

L'illot de s'Encalladora està situat davant del cap de Creus, dins el terme de Cadaqués (Alt Empordà). Tradicionalment, l'illot divideix aquesta costa en dues meitats: la mar d'Avall i la mar d'Amunt. Forma part del Parc Natural marítim i terrestre del Cap de Creus, creat el 1998, i és reserva natural integral.
Fa sis-cents metres de llarg i té una superfície de 5,5 hectàrees de terreny rocós, format d'esquistos i pegmatites; el seu punt més elevat no arriba a fer 35 metres sobre el nivell del mar. L'illa està separada del cap per un pas d'uns cinquanta metres d'amplada, el freu de Sa Claveguera, que és el canal de navegació protegit del vent de tramuntana.
Hi ha un bassal d'aigua dolça i una notable riquesa botànica; s'hi poden trobar espècies lligades als ambients salats com el fonoll marí (Crithmum maritimum), la verdolaga marina (Halimione portulacoides), la botja groga (Limbarda crithmoides) o l'ensopeguera (gèn. Limonium).

## Referències

* ↑ «l'Encalladora». Gran Enciclopèdia Catalana. [Consulta: agost 2019].
* 1 2 «S´Encalladora». Històries de mar, 06-04-2015. [Consulta: agost 2019].
* ↑ «"Illes del Cap de Creus", un llibre per l'any que ve». Cap de Creus amb caiac, 20-12-2009.
# Rafiq Nishonov

Rafiq Nishonov (uzbek: Рафиқ Нишонович Нишонов) (Gazalkent, 15 de gener de 1926 - Ginebra, 11 de gener de 2023) va servir com el dotzè Primer Secretari del Partit Comunista de l'RSS de l'Uzbekistan.
Nishonov va ocupar aquest càrrec durant 17 mesos, del 12 de gener de 1988 al 23 de juny de 1989. El seu substitut va ser Islam Karimov. Abans d’això, també va ocupar el càrrec de President del Presidium del Soviet Suprem RSS de l'Uzbekistan entre el 1986 i el 1988. També va ser president del Soviet de les Nacionalitats del 1989 al 1991.
Entre els anys 1970 i 1978 va exercir com a ambaixador extraordinari i plenipotenciari a Sri Lanka i les Maldives. Sergei Lavrov, que des del 2004 exerceix com a ministre d’Exteriors de Rússia, va ser el seu intèrpret de cingalès.

## Referències

* ↑ «Скончался Рафик Нишанов». nuz.uz, 12-01-2023 [Consulta: 12 gener 2023]. Arxivat 28 de febrer 2023 a Wayback Machine.
* ↑ Dagikhudo Dagiev. Regime Transition in Central Asia: Stateness, Nationalism and Political Change in Tajikistan and Uzbekistan. Routledge, 30 octubre 2013, p. 29. ISBN 978-1-134-60069-4.
* ↑ Eric McGlinchey. Chaos, Violence, Dynasty: Politics and Islam in Central Asia. University of Pittsburgh Pre, 30 setembre 2011, p. 10. ISBN 978-0-8229-7747-6.
* ↑ «СОЮЗ СОВЕТСКИХ СОЦИАЛИСТИЧЕСКИХ РЕСПУБЛИК». web.archive.org, 28-09-2011. Arxivat de l'original el 28 de setembre 2011. [Consulta: 9 febrer 2021].
* ↑ Илья Канавин. Искушенный политик, вести недели, 16.01.2011
# Portada/efemèride gener 28

Cyndi Lauper el dia de la gravació de We Are the World
« 27 de gener · 28 de gener · 29 de gener »